Συσχέτιση των διαταραχών ακουστικής επεξεργασίας με τη διαταραχή στη ροή της σκέψης σε ασθενείς με σχιζοφρένεια
Creators: name: Μοσχόπουλος, Νικόλαος Π.
Publisher: name: Aristotle University of Thessaloniki
Year: 2020
Subjects: Σχιζοφρένεια
Διαταραχές Ακουστικής Επεξεργασίας
Διαταραχή στη Ροή της Σκέψης
Νευρογνωσιακές διαταραχές
Schizophrenia
Auditory Processing Disorders
Formal Thought Disorder
Cognitive impairment

description: Υπάρχουν πολυάριθμες μελέτες για τα ελλείμματα αισθητηριακής επεξεργασίας στη σχιζοφρένεια, ιδιαίτερα ακουστικής επεξεργασίας. Η πρόσφατη ευρωπαϊκή επικρατούσα άποψη όρισε τη Διαταραχή Ακουστικής Επεξεργασίας (ΔΑΕ) ως ένα συγκεκριμένο έλλειμμα στην επεξεργασία της ακουστικής πληροφορίας στο κεντρικό νευρικό σύστημα, που περιλαμβάνει «από κάτω προς τα πάνω» και «από πάνω προς τα κάτω» νευρική συνδεσιμότητα. Οι περισσότερες μελέτες έδειξαν πως οι ασθενείς με σχιζοφρένεια παρουσιάζουν ακουστικά ελλείμματα. Μόνο δύο μελέτες όμως εκτίμησαν την παρουσία ΔΑΕ με ολοκληρωμένη συστοιχία ψυχοακουστικών δοκιμασιών, δείχνοντας πως η επίδοση των ασθενών στις διαφορετικές δοκιμασίες ήταν ετερογενής. Υπάρχουν επίσης δημοσιεύσεις διχωτικής ακοής, αντίληψης ομιλίας και χρονικής επεξεργασίας. Στις περισσότερες περιπτώσεις, οι ασθενείς είχαν χειρότερη επίδοση από αυτή των υγιών. Επίσης, σημαντικές συσχετίσεις αποκαλύφθηκαν μεταξύ κλινικών συμπτωμάτων και ακουστικής επεξεργασίας. Η σχέση των ακουστικών ελλειμμάτων με τη διαταραχή στη ροή της σκέψης δεν έχει διερευνηθεί στο παρελθόν. Η υπόθεση ότι τα ελλείμματα ακουστικής επεξεργασίας μπορεί να σχετίζονται με τη διαταραχή στη ροή της σκέψης στη σχιζοφρένεια στηρίζεται από νευροαπεικονιστικές μελέτες και μελέτες λειτουργικής απεικόνισης. Ακόμα, παρότι η ακουστική επεξεργασία και οι γνωστικές λειτουργίες είναι δυο σχετιζόμενα και αλληλεπικαλυπτόμενα πεδία, δεν υπάρχουν δημοσιευμένες μελέτες που να διερευνούν αυτή τη συσχέτιση. Στην παρούσα μελέτη, 50 ασθενείς με σχιζοφρένεια και 25 υγιείς μάρτυρες ολοκλήρωσαν μια συστοιχία τριών δοκιμασιών ακουστικής επεξεργασίας (Dichotic Digits, Speech-in-Babble και Gaps-In-Noise) και μια συστοιχία τεσσάρων νευροψυχολογικών δοκιμασιών (Verbal Fluency, Digit Span, Stroop test, Trail-Making Test). Η Κλίμακα Θετικού και Αρνητικού Συνδρόμου (PANSS) και η κλίμακα Σκέψης, Γλώσσας και Επικοινωνίας (TLC) χορηγήθηκαν για την εκτίμηση των κλινικών συμπτωμάτων. Η ομάδα των ασθενών χωρίστηκε σε δύο υποομάδες, ανάλογα με τη βαρύτητα της διαταραχής στη ροή της σκέψης. Εκτιμήθηκε η επίδοση στις ψυχοακουστικές δοκιμασίες όλων των ομάδων και υποομάδων. Διερευνήθηκε η ύπαρξη συσχετίσεων μεταξύ των ανεξάρτητων μεταβλητών (βαθμολογίες TLC, βαθμολογίες PANSS, επιδόσεις στις νευροψυχολογικές δοκιμασίες) και των εξαρτημένων μεταβλητών (επιδόσεις στις ψυχοακουστικές δοκιμασίες). Οι περισσότεροι ασθενείς, ιδίως αυτοί με διαταραχή στη ροή της σκέψης, είχαν ακουστικά ελλείμματα που μπορούν να ταξινομηθούν ως ΔΑΕ. Οι ασθενείς παρουσίασαν χειρότερη επίδοση από τους υγιείς και οι ασθενείς με σημαντική διαταραχή στη ροή της σκέψης παρουσίασαν χειρότερη επίδοση από αυτούς χωρίς σημαντική διαταραχή στη ροή της σκέψης, σε όλες τις δοκιμασίες. Η συνολική βαρύτητα της διαταραχής στη ροή της σκέψης και παράγοντες αυτής, άλλα κλινικά συμπτώματα και κατηγορίες συμπτωμάτων, όπως και η νευρογνωσιακή έκπτωση συσχετίστηκαν με την επίδοση στις ψυχοακουστικές δοκιμασίες. Η παρουσία της ΔΑΕ επιβεβαιώθηκε για πρώτη φορά στη σχιζοφρένεια. Η παρούσα είναι η πρώτη μελέτη ακουστικής επεξεργασίας στη σχιζοφρένεια που έδωσε έμφαση στη διαταραχή στη ροή της σκέψης, ενώ η νευρογνωσιακή έκπτωση συσχετίστηκε ξεκάθαρα με τα ακουστικά ελλείμματα των ασθενών. Προκύπτει η ανάγκη περαιτέρω έρευνας στο πεδίο, για να αναπτυχθούν οι διαθέσιμες θεραπευτικές επιλογές για τους ασθενείς με ψύχωση. Υπάρχουν σημαντικές κλινικές προεκτάσεις για μη φαρμακευτικές παρεμβάσεις όπως η ακουστική εκπαίδευση, με σκοπό τη βελτίωση της ακουστικής επεξεργασίας, των γνωστικών λειτουργιών και της λειτουργικότητας των ασθενών με σχιζοφρένεια. Επίσης, η επίδοση στις δοκιμασίες ακουστικής επεξεργασίας θα μπορούσε να δοκιμαστεί ως προγνωστικός δείκτης της μετάβασης στην ψύχωση σε άτομα υψηλού κλινικού ρίσκου.
description: There are numerous studies about sensory processing deficits in schizophrenia, with a focus on auditory processing. The recent European Consensus defined Auditory Processing Disorder (APD) as a specific deficit in the processing of auditory information along the central auditory nervous system, including bottom-up and top-down neural connectivity. Most of these studies demonstrated that patients with schizophrenia encounter auditory processing deficits. Only two studies evaluated the presence of APD with a complete psychoacoustic battery, which showed that patients’ ability to perform auditory processing tasks was heterogeneous. There are also dichotic listening, speech perception and temporal processing studies. In most cases, patients performed worse than controls. Furthermore, significant correlations were revealed between clinical symptoms and auditory processing. The association of auditory processing deficits with Formal Thought Disorder (FTD) has never been examined before. The hypothesis that auditory processing impairments may be associated with FTD in schizophrenia is supported by neuroanatomical and functional imaging studies. Moreover, despite the fact that auditory processing and cognitive functions are two associated and overlapping fields, there are no published studies that examine this association. In the present study, 50 patients with schizophrenia and 25 healthy controls completed a battery of three auditory processing tests (Dichotic Digits, Speech-in-Babble and Gaps-In-Noise) and a battery of four neuropsychological tests (Verbal Fluency, Digit Span, Stroop test, Trail-Making Test). Positive and Negative Syndrome Scale (PANSS) and Thought, Language and Communication (TLC) scale were used to assess clinical symptoms. The patient group was divided into two subgroups, according to FTD severity. Auditory processing performance of all groups and subgroups was evaluated. Correlations between the independent variables (TLC scores, PANSS scores, neuropsychological battery scores) and the dependent variables (auditory processing scores) were examined. Most of the patients, especially those with FTD, had auditory deficits that can be classified as APD. Patients showed impaired performance compared to controls and patients with significant FTD showed impaired performance compared to patients with insignificant FTD in all tests. Total severity and specific factors of FTD were correlated with auditory processing performance. Other clinical symptoms and symptom categories, as well as and cognitive impairment, were correlated with auditory processing performance. APD was confirmed for the first time to be present in schizophrenia. Moreover, this is the first auditory processing study in schizophrenia that focused on FTD, while cognitive impairment was clearly associated with patients’ auditory deficits. There is a need for further research in the field to expand treatment and management options for patients with psychosis. There are important clinical implications for non-pharmacological interventions such as auditory training, in order to improve to improve auditory processing, cognition and functionality of patients with schizophrenia. Furthermore, auditory processing performance could be used as a predictor of psychotic transition in Clinical High-Risk individuals.